
Здравейте,


Подписала съм договор за безплатно обучение при следните условия в подписания договор:


“Обученията се предоставят от **** и неговия партньор **** безплатно към датата на


подписване на настоящия Договор, при условие че Обучаваният спазва ангажиментите, изложени


в настоящия Договор и в неговите Анекси, и ако му бъде направено предложение за работа, се


задължава да работи минимум за срок от три (3) години в ****, ако бъде назначен. Тези


ангажименти са в сила за целия срок на настоящия Договор плюс дванадесет (12) месеца след


изтичането или прекратяването на Договора, освен ако в договора не е предвидено друго.


Евентуалното предложение за трудов договор, което може да бъде направено от ****на


Обучавания след успешното завършване на Обученията, трябва да включва минимум:


• Конкурентно възнаграждение за младши разработчик в българския ИТ сектор


• Работно място в София, ****


• Стандартно работно време, 8 часов работен ден


• 20 дни платен отпуск


• Безсрочен трудов договор.


Ако Обучаваният не изпълни горепосочените ангажименти, а именно да работи минимум 3 (три)


години в ****, Обучаваният следва да заплати на ****пълния размер на курса: 5000 (пет


хиляди) лева.”


Въпросът ми, (имайки предвид горната клауза, че при направено предложение за работа след края на обучителния курс, трябва да го приема и да работя за фирмата ****(която плаща курса), иначе плащам цената на курса 5000лв,) е: Мога ли все пак да НЕ приема евентуално предложение за работа на ****, с тезата че/ оспорвайки един от гореизброените параметри на евентуалното предложение за работа, а именно – че заплатата, която биха ми предложили не е конкурентно възнаграждение за младши разработчик в българския ИТ сектор, поради липсата на дефиниция за това какво е конкурентно възнаграждение за младши разработчик в българския ИТ сектор?


Благодаря Ви много за компетентен съвет.


Поздрави,


Даниела


 

Въпрос за клауза от подписан договор за безплатно обучение при определени условия?
==================================================================================

 

Здравейте, Даниела Ботева, 


предвид че кореспонденцията стана обширна, съветът ми е да обсъдите всички интересуващи Ви въпроси с адвокат, който да прегледа договора.  

Според цитираната разпоредба в КТ – обезщетението е уговорено в договора, но не повече от шесткратния размер на брутното трудово възнаграждение за съответната длъжност.




Здравейте, Даниела Ботева,


разпоредбата на чл. 232, ал. 3 от КТ касае и липсата на настоящи трудови правоотношения между работодателя и служителя – именно поради тази причина се посочва “работникът не постъпи на осигурената му от работодателя работа”, т.е. страните нямат сключен трудов договор.


Поздрави,  

адв. Николина Митова  

тел. 0898 303092




Привет, адв. Николина Митова,  

Позволете само последно уточнение по въпроса – променя ли дейстивето и приложимостта на чл. 232 към този конкретен договор, който съм подписала и цитирала по-горе, фактът, че аз нямам настоящи трудови взаимоотношения с фирмата ****(която плаща обучението), те не са ми работодател? Подписала съм единствено гореспоменатия договор?  

Мерси,  

Даниела




Много благодаря за бързия и компетентен отговор, адв. Николина Митова!  

Поздрави,  

Даниела




Здравейте, Даниела Ботева,


съгласно чл. 232, ал. 3 от Кодекса на труда ако работникът или служителят по неуважителни причини не завърши обучението или след като го е завършил, не постъпи на осигурената му от работодателя работа, или я напусне преди определения срок, дължи на работодателя обезщетение съответно на неизпълнението в размер, уговорен от страните, но не повече от шесткратния размер на брутното трудово възнаграждение за съответната длъжност.  

В този смисъл, на основание цитираната разпоредба и посоченото от Вас уговорено и подписано в договора, ще дължите обезщетение на работодателя в размер на 5000 лв., ако не сключите трудов договор с него или прекратите същия преди 3 годишния срок.  

Конкурентно възнаграждение лесно може да се установи в IT сектора за съответната длъжност, достатъчно е например да се прегледат обявите за работа за съответната или подобна позиция в сектора. 


Поздрави,  

адв. Николина Митова  

тел. 0898 303092


